
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Μερική άρση αναδασώσεως από δημοσία δασική έκταση 9.995 μ 2 
της θέσεως «Άγιος Ιωάννης Θεολόγος - Αγία Ελεούσα» του Δή¬ 
μου Χολαργού. 1 

Συμπλήρωση της Ν, 90/88 απαλλοτριωτικής απόφασης του Νο¬ 
μάρχη Μεσσηνίας. 2 

Κήρυξη αναγκαστικής απαλλοτριώσεως στην περιοχή Μεσόκαμπος 
της Κοινότητας Πυθαγορείου Σάμου, εκτάσεως 14.755 τ.μ. για 
στρατιωτικές ανάγκες. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Αγ. Αναργύρων με τον καθορι¬ 
σμό χώρου σχολείου σε τμήμα του Ο.Τ. 209 Ν. Δυτ. Αττικής. . . 4 

Αναγνώριση οδού ότι υπάρχει πριν το 1923 και χαρακτηρισμός αυ¬ 


τής ως διατηρητέας (Ο.Τ. 200 του εγκεκριμμένου σχεδίου πό- 
λεως ΡΟΔΟΥ).;.. 5 

Αναστολή έκδοσης οικοδομικών αδειών και εκτέλεσης οικοδομικών 
εργασιών στους οικισμούς Παραδείσι, Λάμπη, Άγιος Νεκτάριος 
νήσου Κω Νομού Δωδ/σου. 6 

Διεύρυνση ορίου οικισμού Πυθίου Ν. Έβρου. 7 

Έγκριση αναθεώρησης πολεοδομικού σχεδίου και όρων δόμησης 
σεισμοπλήκτων Ιωαννίνων. 8 

Παράταση αναστολής οικοδομικών εργασιών και έκδοσης οικοδομι¬ 
κών αδειών στο χώρο Π.Μ. Νυδρί - Μ. Αυλάκι Ν. Λευκάδας. . . 9 

Αναγνώριση του Δημοτικού δρόμου ως προϊσταμένου του έτους 


1923 στο Ν. Φωκίδας.. 10 

Τροποποίηση της αναθεώρησης του εγκεκριμένου ρυμοτομικού σχε¬ 
δίου περιοχής του Δήμου Πολυγύρου Ν. Χαλκ/κής.11 


ΑΝΑΚΟΙΝΩΣΕΙΣ 

Ειδοποίηση της γενομένης παράκαταθέσεως αποζημιώσεως λόγω 
προσκυρώσεως και ρυμοτομίας ακινήτων κειμένων εις τον Δήμο 
Ηλιουπόλεως Αττικής.12 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 168 (1) 

Μερική άρση αναδασώσεως από δημοσία δασική έκταση 9.995 μ 2 της 

θέσεως «Άγιος Ιωάννης Θεολόγος - Αγία Ελεούσα» του Δήμου Χο¬ 
λαργού. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/1955 «Περί Διοικητικής Αποκεντρώ- 
σεως» όπως αυτές τροποποιήθηκαν και συμπληρώθηκαν μεταγενέ- 
νέστερα». 

2. Τις διατάξεις του άρθρου 31 του Ν. 1599/1986 «Περί σχέσεων 
Κράτους - πολίτη, καθιέρωση νέου τύπου δελτίου ταυτότητας και άλλες 
διατάξεις». 

3. Τις διατάξεις του άρθρου 44 παρ. 3 του Ν. 998/1979 «Περί προ¬ 
στασίας των δασών και των δασικών εν γένει εκτάσεων της Χώρας». 

4. την αριθ. 160417/1180/8.7.1980 δ/γήτου Υπουργείου Γεωρ¬ 
γίας «Περί οδηγιών για τις αναδασωτέες εκτάσεις». 

5. Την αριθ. 108424/13.9.1934 απόφαση Υπουργού Γεωργίας 
(ΦΕΚ 133/1934 τεύχος Β’) με την οποία κηρύχθηκε αναδασωτέα ευ¬ 
ρύτερη περιοχή του λεκανοπεδίου Αττικής. 

6. Την από 24.1.1989 απόφαση του Νομαρχιακού Συμβουλίου 
Ανατ. Αττικής με την οποία εκφράζεται η γνώμη του για την ίδρυση του 
Νεκροταφείου Χολαργού επί εκτάσεως εμβαδού 9.995μ 2 κειμένης στη 
θέση «Άγιος Ιωάννης Θεολόγος - Αγία Ελεούσα» περιφέρειας Δήμου 
Χολαργού Αττικής. 

7. Την αριθ. 118/19.1.1989 πρόταση του Δασαρχείου Πεντέλης, 
αποφασίζουμε: 

Αίρουμε μερικώς την αναδάσωση από τη δημοσία δασική έκταση εμ¬ 
βαδού εννέα χιλιάδων εννεακοσίων ενενήντα πέντε (9.995) τετραγωνι¬ 
κών μέτρων που βρίσκεται στη θέση «Άγιος Ιωάννης Θεολόγος - Αγία 
Ελεούσα» της περιφέρειας του Δήμου Χολαργού Αττικής όπως αυτή εμ¬ 
φανίζεται με τα στοιχεία Α-Β-Γ - Δ- Ε- Ζ- Η- Θ- Ι- Α στο από 
Σεπτεμβρίου 1988 διάγραμμα κλίμακος 1:500 του μηχανικού Γεωρ¬ 
γίου Κουτσομύτη που θεωρεί ο Δασάρχης Πεντέλης Νικ. Παπακώστας 
και αποτελεί αναπόσπαστο μέρος της παρούσας. 

Η μερική αυτή άρση της αναδασώσεως από την έκταση των 9.995,μ 2 
γίνεται προκειμένου να παραχωρηθεί κατά τις διατάξεις του άρθρου 13 
παρ. 2Β του Ν. 1734/1987 (ΦΕΚ 189/Α’) για την ίδρυση του Δημο¬ 
τικού Νεκροταφείου Χολαργού προς κάλυψη αναγκών ταφής των νε¬ 
κρών του Δήμου. 

Η απόφασή μας αυτή να δημοσιευθεί στην Εφημερίδα της Κυβερνή- 
σεως. 

Αγ. Παρασκευή, 3 Φεβρουάριου 1989 
Ο Νομάρχης 
ΗΡ. ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Ν.5/89 (2) 

Συμπλήρωση της Ν. 90/88 απαλλοτριωτιχής απόφασης του Νομάρχη 
Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων». 

2. Την αριθ. Ν. 90/88 απόφασή μας «περί κήρυξης αναγκαστικής 
απαλλοτρίωσης για 930Ιπι 2 αγροτικής έκτασης στην Σπερχογεία Κα¬ 
λαμάτας όπου θα αναγερθεί το ΝΕΟ ΝΟΜΑΡΧΙΑΚΟ ΝΟΣΟΚΟΜΕΙΟ 
ΚΑΛΑΜΑΤΑΣ με δαπάνες του ΝΟΣΟΚΟΜΕΙΟΥ ΚΑΛΑΜΑΤΑΣ. 

3. Το αριθ. Κ 7738/1981/12.1.1989 έγγραφο του Υπουργείου 
Οικονομικών Τμήμα Απαλλοτριώσεων, αποφασίζουμε: 

Όπως η παραπάνω απαλλοτρίωση που κηρύχθηκε με τη Ν. 90/88 
απόφασή μας γίνει με δαπάνες και υπέρ του ΝΟΣΟΚΟΜΕΙΟΥ ΚΑΛΑ¬ 
ΜΑΤΑΣ σύμφωνα με τις διατάξεις του Ν.Δ. 797/71. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 27 Ιανουάριου 1989 
Ο Νομάρχης 

, ΒΑΣΙΛΗΣ ΠΕΤΡΟΠΟΥΛΑΚΗΣ 

-φ- 

Αριθ. 476 ' (3) 

Κήρυξη αναγκαστικής απαλλοτριώσεως στην περιοχή Μεσόκαμπος της 

Κοινότητας Πυθαγορείου Σάμου, εκτάσεως 14.755 τ.μ. για στρατι¬ 
ωτικές ανάγκες. 

Ο. ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του Ν.Δ. 797/1971 «περί αναγκαστικών απαλλο¬ 
τριώσεων» σε συνδυασμό με τις διατάξεις του Β.Δ. 139/1971 «περί αρ- 
μοδιότητος των Νομαρχών προς κήρυξιν «αναγκαστικών απαλλοτριώ¬ 
σεων». 

2. Τις διατιάξεις του ΓΣΙΣΤ/1907 και τις διατιίιξεις του Νόμου 
4442/1929 «περί κυρώσεως του από 21 Σεπτεμβρίου 1926 Ν.Δ. περί 
Στρατιωτικών και Ναυτικών Εισφορών και Ναυλώσεων» όπως έχουν 
τροποποιηθεί και ισχύουν. 

3. Τη σχετική γνωμάτευση Φ.913.3/304/701743/Σ.3644/ 
6.10.88/ΓΕΣ/ΔΥΠΟ/Γρ.-10/ΤΕ.30, αποφασίζουμε: 

Κηρύσσουμε αναγκαστική απαλλοτρίωση λόγω δημοσίας ωφελείας 
και ειδικά για την κάλυψη στρατιωτικών αναγκών, εκτάσεως 14.755 
τ.μ., που βρίσκεται στην περιοχή Μεσόκαμπος της Κοινότητας Πυθα¬ 
γορείου Σάμου όπως αυτή ειδικότερα απεικονίζεται στο υπό κλίμακα 
ΈδΟΟ κτηματολογικκό διάγραμμα - πίνακα του 212 Τ.Ε. που συντά¬ 
χθηκαν από τον Δημήτριο Ζούλο Τεχνολόγο Πολιτικό Μηχανικό την 
25.5.1988 και θεωρήθηκαν από το 3ο τμήμα ΤΕΘΑ, τον Αντ/ρχη Νι¬ 
κόλαο Ζευκιλή. 

Στην απαλλοτριούμενη έκταση προβάλλουν δικαίωμα κυριότητας η 
Μαρία Λυμπέρη, Σταματία Αγγελή και Ανδρέας Σανδαλής. 

Η απαλλοτρίωση κηρύσσεται υπέρ του Δημοσίου και με έξοδα του 
Ταμείου Εθνικής Αμύνης (ΤΕΘΑ). 

Η παρούσα να δημοσιευθεί στην Εφημερίδα της Κυβερνήσεως. 

Σάμος, 3 Φεβρουάριου 1989 

Ο Νομάρχης 
ΘΕΟΧΑΡΗΣ ΤΣΙΟΚΑΣ 

- *- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 25686/3401 (4) 

Τροποποίηση ρυμοτομικού σχεδίου Αγ. Αναργύρων με τον καθορισμό 
χώρου σχολείου σε τμήμα του Ο.Τ. 209 Ν. Δυτ. Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις: α) του Ν. Δ/τος της 17.7.1923 όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 3, 
29 και 70 και β) της παρ. 2 του άρθρου 4 του Ν. 623/1977 (ΦΕΚ 


171/Α). 

2. Τις διατάξεις του Ν. 1577/85 (ΦΕΚ 210/Α). 

3. Τις διατάξεις του Α.Ν. 314/68 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκε» με το υπ’ αρ. 1018/71 Ν. 
Δ/γμα (220/Α) και με την παρ. 3 του άρθρου 34 του Ν. 1577/85 
(ΦΕΚ 210/Α). 

4. Τις διατάξεις του υπ’ αριθ. 183/86 Π. Δ/τος (ΦΕΚ 70/Α). 

5. Τη Γ4δ/15883/1903/8.2.88 κοινή απόφαση Υπουργού Προε¬ 
δρίας Κυβέρνησης και αναπληρωτή Υπουργού ΠΕΧΩΔΕ. 

6. Την υπ’ αριθ. 39/88 (θέμα 11 ο) γνωμοδότηση του Συμβουλίου 
ΧΟΠ Νομ. Δυτ. Αττικής, αποφασίζουμε: 

Άρθρο Ιο 

Εγχρϊνεται η τροποποίηση του ρυμοτομικού σχεδίου Αγ. Αναργύ¬ 
ρων, με τον καθορισμό χώρου σχολείου σε τμήμα του Ο.Τ. 209, όπως 
φαίνεται στο σχετικό πρωτότυπο σχεδιάγραμμα σι κλίμακα 1:200, που 
έχει θεωρηθεί από τη Δ/ντρια της Δ/νσης Πολεοδομίας Δυτ. Αττικής 
και θα αναρτηθεί για 15 ημέρες στα γραφεία της Δ/νσης Πολεοδομίας 
Δυτ. Αττικής, μετά τη δημοσίευση αυτής της απόφασης στην Εφημε¬ 
ρίδα της Κυβερνήσεως.. 

Άρθρο 2 ο 

Η ισχύς της απόφασης αυτής αρχίζει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 28 Νοεμβρίου 1988 

Ο Νομάρχης 
Γ. ΑΝΑΝΙΑΔΗΣ 

-φ- 

Αριθ. ΧΟΠ 8043/88 (5) 

Αναγνώριση οδού ότι υπάρχει πριν το 1923 και χαρακτηρισμός αυτής 

ως διατηρητέας (Ο.Τ. 200 του εγκεκριμμένου σχεδίου πόλεως ΡΟ¬ 
ΔΟΥ). 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και συ¬ 
νοικισμών του Κράτους και ανεγέρσεως αυτών». 

β) Του Β.Δ. 712/70 όπως τροποποιήθηκε με τα 677/72 και 198/ 
1972 Β.Δ. 

γ) Του Ν. 3200/55 «περί διοικητικής αποκεντρώσεως» όπως έχει 
συμπληρωθεί και τροποποιηθεί μεταγενέστερα. 

δ) Του Ν. 1558/85 «Κυβέρνηση και Κυβερνητικά Όργανα» ΦΕΚ 
137Α/26.7.85 και ειδικότερα το άρθρο 23 αυτού όπου προβλέπεται η 
σύσταση του Υ.ΠΕ.ΧΩ.Δ.Ε. 

ε) Του Ν,Δ. 691/48 με το οποίο επεκτάθηκε στη Δ/σο η Πολεοδο- 
μική Νομοθεσία. 

2. Τη γνωμοδότηση του Σ.Χ.Ο.Π. Ν. Δ/σου (αρ. πρωτ. ΣΧΟΠ 
32/88 - 5 συνεδρίαση θέμα 3ον της 25.10.88). 

3. Την.από 30.8.88 με αρ. πρωτ. 5670/88 αίτηση της Σεβαστής 
Παπαγιαννάκη. 

4. Τα υποβληθέντα τοπογραφικά σχέδια και κτηματολογικά απ’ 
όπου φαίνεται ότι ο υπόψη δρόμος προϋφίσταται του 1923 (για τη Δ/σο 
του 1948). 

5. Τα τοπογραφικά σχέδια του Πολ. Μηχανικού I. Περικάρη. 

6. Την πινακίδα του σχεδίου πόλης Ρόδου όπου φαίνεται η υπόψη 
οδός, αποφασίζουμε: 

Αναγνωρίζουμε ότι η οδός που βρίσκεται στο Ο.Τ. 200 του εγκεκρι¬ 
μένου σχεδίου πόλης Ρόδου και που φαίνεται στα συνημμένα με την πα¬ 
ρούσα σχέδια προϋπάρχει του 1923 (για τη Δ/σο του 1948) και χαρα¬ 
κτηρίζουμε αυτή ως διατηρητέα. 

Το τοπογραφικό διάγραμμα κλίμακας 1:500, αναρτήθηκε στο ΤΠ 
και ΠΕ Ν. Δωδ/νήσου από 4.11.88 έως 21.11.88. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 23 Νοεμβρίου 1988 
Ο Νομάρχης 

ΓΙΑΝΝΗΣ ΜΑΧΑΙΡΙΔΗΣ 

Αριθ. ΧΟΠ/ΕΠΑ 356 (6) 

Αναστολή έκδοσης οικοδομικών αδειών και εκτέλεσης οικοδομικών ερ¬ 
γασιών στους οικισμούς Παραδείσι, Λάμπη, Άγιος Νεκτάριος νήσου 

Κω Νομού Δωδ/σου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 8 του Ν.Δ. 17.7.23 «περί σχεδίων πό- 
λεως κ.λπ». 

2. Τις διατάξεις του άρθρου 1 του Ν.Δ. 1018/21.10.71 «περί τρο- 
ποποιήσεως και συμπληρώσεως του Α.Δ. 314/1968 περί παροχής εις 
τον Υπουργό Β. Ελλάδος και τους Νομάρχες αρμοδιότητες επί θεμάτων 
εγκρίσεων, επεκτάσεως ή τροποποιήσεως σχεδίων πόλεων των κω¬ 
μών». 

3. Τις διατάξεις του άρθρου 1 και 4 του Ν. 1337/83 «Επέκταση πο- 
λεοδομικών σχεδίων, οικιστική ανάπτυξη και σχετ. ρυθμίσεις». 

4. Το Π.Δ. της 20/30.8.85 (ΦΕΚ 414Δ) και το τροποποιητικό 
Π.Δ. της 14/23.2.87 (ΦΕΚ 133Δ’) που αφορά πολεοδομήσεις και 
επεκτάσεις οικισμών της χώρας μέχρι 2.000 κατ. 

5. Το Π.Δ. της 24.4/3.5.85 (ΦΕΚ 181Δ') που αφορά τον τρόπο κα¬ 
θορισμού ορίων οικισμών της χώρας μέχρι 2.000 κατ. 

6. Την με αριθ. 189/1988 απόφαση του Δημοτικού Συμ/λίου Κω 
με την οποία προτείνεται η αναστολή έκδοσης οικοδομικών αδειών και 
εκτέλεσης οικοδομ. εργασιών στους πιο πάνω οικισμούς. 

7. Την με αριθ. 109/1988 απόφαση του Δημ. Συμ/λίου Κω με την 
οποία γίνεται απευθείας ανάθεση Πολεοδομικής Μελέτης για τον οικι¬ 
σμό Παραδείσιου. 

8. Το γεγονός ότι έχει αρχίσει η Πολεοδομική Μελέτη του οικισμού 
Παραδείσου και πρόκειται να αρχίσει η Πολεοδόμηση των οικισμών Λά- 
μπης και Αγ. Νεκταρίου και προκειμένου να μην ανατραπούν βασικές 
επιλογές των μελετών και παράλληλα να ληφθούν όλα τα αναγκαία μέ¬ 
τρα για τη διασφάλιση και εφαρμοσιμότητά τους. 

9. Την 39/6/4/23.11.88 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Νομού Δωδ/σου, αποφασίζουμε: 

Την αναστολή έκδοσης οικοδομικών αδειών και εκτέλεσης οικοδομι¬ 
κών εργασιών για έξι (6) μήνες, στους οικισμούς Παραδείσιου, Λάμπης, 


Αγίου Νεκταρίου νήσου Κω Νομού Δωδ/σου, από την ημέρα δημοσίευ¬ 
σης του παρόντος στην Εφημερίδα της Κυβερνήσεως, εντός των ορίων 
που καθορίζονται στα συνημμένα διαγράμματα. 

Ρόδος, 24 Νοεμβρίου 1988 

Ο Νομάρχης 

I. ΜΑΧΑΙΡΙΔΗΣ 

-♦- 

Αριθ. οικ. 1-3860/88 (7) 

Διεύρυνση ορίου οικισμού Πυθίου Ν. Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του από 24.4.85 Π.Δ/γματος (ΦΕΚ 181Δ/85) 
«περί τη ; του καθορισμού ορίων οικισμών της χώρας μέχρι 2.000. κατ. 
κατη-| .ας αυτών και καθορισμός όρων και περιορισμών δόμησής 
τους», όπως ισχύει σήμερα. 

2. Την με αριθ. πρωτ. 1-4901/86 (ΦΕΚ 1312 Δ/31.12.86) από¬ 
φαση Νομάρχου Έβρου για του καθορισμό ορίων και όρων δόμησής του 
στο θέμα οικισμού. 

3. Την υπ’ αρ. 30/86 απόφαση Κοινοτικού Συμβουλίου Πυθίου. 

4. Την με αριθ. 11/116/10.8.88 γνωμοδότηση του Συμβουλίου 
Χ.Ο.Π. του Νομού, αποφασίζουμε: 

Συμφωνούμε με την πιο πάνω αναφερόμενη γνωμοδότηση του 
ΣΧΟΠ και εγκρίνουμε τη διεύρυνση του ορίου του οικισμού Πυθίου, 
όπως αυτό φαίνεται στο σχετικό διάγραμμα του οποίου αντίτυπο θα 
αναρτηθεί επί 15 ημέρες στον πίνακα ανακοινώσεων του Τμήματος Πο¬ 
λεοδομίας Ν. Έβρου μετά τη δημοσίευση της παρούσας απόφασης στην 
Εφημερίδα της Κυβέρνησης. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. ( 

Αλεξ/πολη, 14 Σεπτεμβρίου 1988 
Ο Νομάρχης 

ΧΡΗΣΤΟΣ ΠΑΧΤΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 57 (8) 

Έγκριση αναθεώρησης πολεοδομικού σχεδίου και όρων δόμησης σει¬ 
σμοπλήκτων Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις του Ν.Δ/γματος «περί σχεδίων πόλεων» της 
17.7.1923 όπως μεταγενέστερα τροποποιήθηκαν και συμπληρώθηκαν 
και ειδικότερα τα άρθρα 3, 9, 29 και 70. 

.2) Τις διατάξεις του Ν. 1577/85 (ΦΕΚ 210Α) όπως τροποποιήθη¬ 
καν με το Ν. 1772/88 (ΦΕΚ 91Α) και ειδικότερα τα άρθρα 6 (παρ. 2), 
7, 8 (παρ. 1) 9, 14 (παρ. 3) 16 και 34 (παρ. 1). 

3) Τις διατάξεις του υπ’ αριθ. 183 Π.Δ. (ΦΕΚ 70/Α/5.6.86) περί 
«παροχής αρμοδιοτήτων στους Νομάρχες». 

4) Τις διατάξεις του Ν. 1558 (ΦΕΚ 137/Α) και ειδικότερα το άρθρο 
23 παρ. 1 «Κυβέρνηση και κυβερνητικά όργανα». 

5) Την υπ’ αριθ. 61599/3522/88 (ΦΕΚ 568 Δ) κοινή απόφαση 
υπουργού Αναπληρωτή Περιβάλλοντος, Χωροταξίας και Δημοσίων 
Έργων και Υφυπουργού Γεωργίας «Έγκριση τροποποίησης Γενικού 
Πολεοδομικού Σχεδίου (Γ.Π.Σ.) της πόλης των Ιωαννίνων και των κοι¬ 
νοτήτων Ανατολής, Κατσικά των οικισμών Βελισσαρίου - Πεντέλης - 
Τσιφλικοπούλου (Κοινότητας Σταυρακίου) και του οικισμού Εξοχή 
(Κοινότητας Περάματος και της Κοινότητας Μαρμάρων) που έχει 
εγκριθεί με την υπ’ αριθ. 71877/3169/29.10.86 απόφαση του 
Υπουργού Περιβάλλοντος, Χωροταξίας και Δημοσίων Έργων» 
«Έγκριση γενικού Πολεοδομικού Σχεδίου της πόλης των Ιωαννίνων 
και των κοινοτήτων Ανατολής, Κατσικά των οικισμών Βελισσαρίου - 
Πεντέλης - Τσιφλικοπούλου (Κοινότητα Σταυρακίου) του οικισμού Εξο¬ 
χής (Κοινότητας Περάματος). 

6) α. Την υπ’ αριθ. ΤΥ. 10346/13.7.77 απόφαση Νομάρχη Ιωαννί¬ 
νων έγκρισης του ρυμοτομικού σχεδίου Σεισμοπλήκτων. 

β. Την έγκριση τροποποίησης της 7.7.79. 

7) Την υπ’ αριθ. 1/6/12.2.88 γνωμοδότηση του Κοινοτικού Συμ¬ 
βουλίου Σταυρακίου. 

8) Την υπ’ αριθ. 19/18.8.88 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος Νομού Ιωαννίνων. 

9) Την Γ4δ/15883/1903/8.2.88 απόφαση Υπουργού Αναπλη¬ 
ρωτή ΠΕ.ΧΩ.Δ.Ενγιά κατάργηση της δημοσίευσης διαγραμμάτων σε 
ΦΕΚ, αποφασίζουμε: 

1) Εγκρίνουμε το Πολεοδομικό σχέδιο Αναθεώρησης τμήματος της 
πολεοδομικής ενότητας XXII της περιοχής Σεισμοπλήκτων της Κοινό¬ 
τητας Σταυρακίου με τον καθορισμό οικοδομήσιμων χώρων οδών, πε¬ 
ζοδρόμων, κοινοχρήστων χώρων, χώρων για εκκλησία, για Νηπιαγω¬ 
γείο, παιδικό σταθμό, Δημοτικό σχολείο και χώρο για Αθλητικό κέντρο, 
όπως φαίνεται στα τρία (3) διαγράμματα σε κλίμακα 1:1000 που θεω¬ 
ρήθηκαν από την Προϊσταμένη του τμήματος Πολεοδομίας και Πολεο- 
δομικών εφαρμογών Ιωαννίνων και τα οποία αναρτώνται ταυτόχρονα 
με τη δημοσίευση σε ΦΕΚ αυτής της απόφασης στον πίνακα ανακοινώ¬ 
σεων του τμήματος πολεοδομίας και πολεόδομικών εφαρμογών Ιωαννί¬ 
νων. 

2) Εγκρίνουμε όπως διατυπώνεται στις επόμενες παραγράφους τον 
πολεοδομικό κανονισμό τμήματος της πολεοδομικής ενότητας XXII της 
Κοινότητάς Σταυρακίου της οποίας το Πολεοδομικό Σχέδιο Αναθεώρη¬ 
σης εγκρίνουμε με την παράγραφο 1 της παρούσας απόφασης. 

3) Στους οικοδομήσιμους χώρους καθορίζεται η χρήση αμιγούς κα¬ 
τοικίας όπως προσδιορίζεται με το άρθρο 4 παράγραφοι 1 και 2 του 
Π.Δ. 81 της 23/29.1.1980 (ΦΕΚ 27Α’). 

4) Στα τμήματα των οικοδομικών τετραγώνων που χαρακτηρίζονται 
με μπλε διακεκομένη γραμμή καθορίζεται η χρήση γενικής κατοικίας 
όπως προσδιορίζεται με το άρθρο 5 παρ. 1 και 2 του Π.Δ. 81 της 23/ 
29.1.1980 (ΦΕΚ 27Α'). 

5) Στο πρόσωπο των οικοδομημένων ή μη οικοπέδων επιβάλλονται 
προκήπια με πλάτος όπως φαίνεται στα αντίστοιχα διαγράμματα. 

6) Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης ορίζονται ως εξής: 

Τομέας VII Ε 

α) Ελάχιστο πρόσωπο: δέκα (10) μ. 

Ελάχιστο εμβαδόν: διακόσια (200) μ 2 

5) Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα εφ’ όσον έχουν κατά τη δημοσίευση 
της παρούσας απόφασης: 

Ελάχιστο πρόσωπο: δέκα (10) μ. 


Ελάχιστο εμβαδόν: εκατόν σαράντα (140) μ 2 . 

γ) Επιπλέον των προϋποθέσεων των προηγουμένων παρ. α και β τα 
οικόπεδα θεωρούνται άρτια και οικοδομήσιμα εφ’ όσον μέσα στο οικοδο¬ 
μήσιμο τμήμα αυτών εγγράφεται κάτοψη κτιρίου με ελάχιστη επιφάνεια 
πενήντα (50) τ.μ. και ελάχιστη πλευρά πέντε (5) μ. 

δ) μέγιστο ποσοστό κάλυψης των οικοπέδων: εξήντα τοις εκατό 
(60%) της επιφάνειας των. 

ε) Συντελεστής δόμησης: 1,2 

στ) Το μέγιστο επιτρεπόμενο ύψος των κτιρίων ορίζεται σε δέκα και 
μισό (10,50) μ. Το παραπάνω ύψος προσαυξάνεται κατά δύο μέτρα και 
εβδομήντα εκατοστά (2,70) μ.· για την κατασκευή στέγης η οποία είναι 
υποχρεωτική με κλίση μέχρι πενήντα τοις εκατό (50%). 

ζ) Επιπλέον των παραπάνω τιθεμένων ορίων παρεκκλίσεως για την 
αρτιότητα θεωρούνται κατά παρέκκλιση άρτια τα οικόπεδα που έχουν 
τις προϋποθέσεις του άρθρου 25 του Ν. 1337/83. 

η) Η στέγη των κτιρίων κατασκευάζεται μετά την ολοκλήρωση του 
φέροντα οργανισμού του κτιρίου και πριν από τη συνέχιση των υπολοί¬ 
πων εργασιών. 

Η ισχύς της παρούσας απόφασης αρχίζει από τη δημοσίευσή της στην 
Εφημερ.δα της Κυβερνήσεως. 

Ιωάννινα, 27 Ιανουάριου 1989 
Ο Νομάρχης 

ΔΗΜΗΤΡΙΟΣ ΟΙΚΟΝΟΜΟΥ 

- 4 - 

Αριθ. 141 (9) 

Παράταση αναστολής οικοδομικών εργασιών και έκδοσης οικοδομικών 
αδειών στο χώρο Π.Μ. Νυδρί - Μ. Αυλάκι. 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1) Το Ν. 3200/55 «περί Διοικητικής αποκέντρωσής». 

2) Το Ν.Δ. 3620/55 «περί συμπληρώσεως διατάξεων διοικητικής 
αποκέντρωσης». 

3) Τον Α.Ν. 314/68 «περί παροχής στον Υπουργό Β. Ελλάδας και 
τους Νομάρχες αρμοδιότητες σε θέματα «εγκρίσεις, επεκτάσεις κ.λπ. 
σχεδίων πόλεων και κωμών», όπως τροποποιήθηκε και συμπληρώθηκε 
με το αρ. 1018/71 Ν.Δ/γμα και το 183/86 Π.Δ. 

4) Το Π.Δ. 910/77 «περί οργανισμού του ΥΔΕ». 

5) Το Ν.1032/11.3.80 «περί συστάσεως Υπουργείου Χωροταξίας 
Οικισμού και Περιβάλλοντος». 

6) Το από 3.9.29 Δ/γμα «περί ΓΟΚ του κράτους (κεφ. 11) και το Ν: 
1577/85 «περί ΓΟΚ». . 

7) Το από 17.7.23 Ν.Δ. «περί σχεδίου πόλεων και κωμών». 

8) Τις διατάξεις του Ν. 1337/83 (ΦΕΚ 33/14.3.83) για «την επέ¬ 

κταση των πολεοδομικών σχεδίων, την οικιστική ανάπτυξη και σχετικές 
ρυθμίσεις», -, 

9) Την αρ. 57303/2331/12.8.85 απόφαση του Υπουργού ΠΕ- 
ΧΩΔΕ «Κίνηση της διαδικασίας σύνταξης ΓΠΣ Λευκάδας στους οικι¬ 
σμούς Νυδρί και Μ. Αυλάκι», 

10) Την αρ. 1685/14.7.87 απόφαση του Νομάρχη Λευκάδας «περί 
αναστολής των οικοδομικών αδειών στο χώρο Π.Μ. Νυδρί - Μ. Αυ¬ 
λάκι». 

11) Την αρ. οικ. 178/20.1.88 απόφαση του Νομάρχη Λευκάδας 
«περί αναστολής των οικοδομικών εργασιών και έκδοσης οικοδομικών 
αδειών στο χώρο Π.Μ. Νυδρί - Μ. Αυλάκι». 

Επειδή η Πολεοδομική Μελέτη επέκτασης - αναθεώρησης του οικι¬ 
σμού Νυδριού - Μ. Αυλακίου έχει προωθηθεί, αποφασίζουμε: 

1. Παρατείνουμε την αναστολή της έκδοσης οικοδομικών αδειών, 
που απεφασίσθη με την αρ. 178/20.1.88 απόφαση του Νομάρχη Λευ¬ 
κάδας για έξι (6) μήνες στην περιοχή της Πολεοδομικής Μελέτης του 
Οικισμού Νυδριού - Μ. Αυλακίου εντός των προβλεπομένων κοινοχρή¬ 
στων χώρων και σύμφωνα με τον περιορισμό του άρθρου 19 του από 
3.4.29 Π.Δ/τος. 

Η παρούσα να δημοσιευθεί στην Εφημερίδα της Κυβερνήσεως. 

Λευκάδα, 19 Ιανουάριου 1989 
Ο Νομάρχης 

ΘΕΟΔΩΡΟΣ ΚΟΛΙΟΠΑΝΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) * 


Αριθ. ΠΠΕ 73 (10) 

Αναγνώριση του Δημοτικού δρόμου ως προϊσταμένου του έτους 1923 
στο Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1) Το Ν.Δ. 17.7.23 «περί σχεδίων πόλεων» σχετικές διατάξεις άρθρο 
20 ΦΕΚ 309 Α με το οποίο εγκρίθηκε το ρυμοτομικό σχέδιο Άμφισ¬ 
σας. 

2) Το Ν. 1337/83. 

3) Το Ν. 1577/85 (περί ΓΟΚ). 

4) Το υπ’ αριθ. 4/9.11.88 πρακτικό του Συμβουλίου ΧΟΠ του Ν. 
Φωκίδας το οποίο γνωμοδότησε για να γίνει η αναγνώριση του δρόμου 
ως προϋφισταμένου του 1923, αποφασίζουμε: 

Εγκρίνουμε την αναγνώριση του δημοτικού δρόμου ως προϋφισταμέ- 
νου του έτους 1923 που ξεκινά από την οδό Πίνδου στην Άμφισσα και 
καταλήγει στην οδό Δομοκού, όπως απεικονίζεται στο από 10.11.88 
θεωρημένο σχέδιο από το Τμήμα Πολεοδομίας. Το σχέδιο θα αναρτηθεί 
στο Τμήμα Πολεοδομίας. 

Η παρούσα να δημοσιευθεί στην Εφημερίδα της Κυβερνήσεως. 

Άμφισσα, 11 Ιανουάριου 1989 

Ο Νομάρχης 
Λ. ΤΣΙΚΑΣ 

- +- 

Αριθ. 58521 (11) 

Τροποποίηση της αναθεώρησης του εγκεκριμένου ρυμοτομικού σχεδίου 
περιοχής του Δήμου Πολυγύρου Ν. Χαλκ/κης. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 
70. 

2. Την 125221/21.10.86 (ΦΕΚ 1233/31.12.86Δ’) απόφαση 
αναθεώρησης του εγκεκριμένου ρυμοτομικού σχεδίου περιοχής του Δή¬ 
μου Πολυγύρου Ν. Χαλκ/κής. 

3. Τις δ/ξεις του Α.Ν. 314/1968 (ΦΕΚ 47/Α) όπως τροποποιήθη¬ 
καν και συμπληρώθηκαν με το υπ’ αριθ,. 1018/1971 Ν. Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

4. Τις Δ/ξεις του υπ’ αριθμ. 183/1986 Π. Δ/τος (ΦΕΚ 70/Α). 

5. Τις 37/88, 100/88 αποφάσεις - γνωμοδοτήσεις του Δημοτικού 
Συμβουλίου Πολυγύρου. 

6. Τις 10/88 και 15/88 γνωμοδοτήσεις του Συμβουλίου ΠΕΧΩΔΕ 
Ν. Χαλκ/κής (θέμα 5ο) και (θέμα 14) αντίστοιχα, αποφασίζουμε: 

Εγκρίνουμε την τροποποίηση της αναθεώρησης του εγκεκριμένου 
ρυμοτομικού σχεδίου περιοχής του Δήμου Πολυγύρου Ν. Χαλκ/κης (Γ' 
Ζώνη), και δημιουργούμε δρόμο πλάτους ΙΟμ. με πρασιές 4,0 μ. εκα¬ 
τέρωθεν, στο Ο.Τ. που βρίσκεται στο Δημοτικό Θέατρο Πολυγύρου τέ- 
μνοντας το αρχικό Ο.Τ. σε δύο οικοδομικά τετράγωνα όπως φαίνεται 
στο θεωρημένο τοπογραφικό διάγραμμα σε κλίμακα 1:1000 που συνο¬ 
δεύει αναπόσπαστα την απόφαση αυτή. 

Η ισχύς της απόφασης αυτής αρχίζει από τη δημοσίευσή τους στην 
Εφημερίδα της Κυβέρνησης. 

Μετά τη δημοσίευση της ακριβές αντίγραφο διαγράμματος σε κλί¬ 


μακα 1:1000 θα αναρτηθεί επί (20) είκοσι μέρες στο διάδρομο του 
Τ.Π.Π.Ε. Ν. Χαλκιδικής στο Διοικητήριο Πολυγύρου. 

Πολύγυρος, 30 Ιανουάριου 1989 

Ο Νομάρχης 
Γ. ΚΙΡΚΟΣ 

-♦- 

ΑΝΑΚΟΙΝΩΣΕΙΣ 

( 12 ) 

Ειδοποίηση της γενομένης παρακαταθέσεως αποζημιώσεως λόγω προ- 

σκυρώσεως και ρυμοτομίας ακινήτων κειμένων εις τον Δήμο Ηλιου¬ 
πόλεως Αττικής. 

Δια του υπ’ αριθ. 7/22.11.1988 γραμματίου συστάσεως παρακα¬ 
ταθήκης του Ταμείου Παρακαταθηκών και Δανείων Αθηνών, κατετέθη 
παρά των: 1) Πέτρου Κυριάκου Βλαχαδάμη και 2) Παναγιώτας συζ. 
Πέτρου Βλαχαδάμη, κατοίκων Ηλιουπόλεως - Αττικής, οδός 17ης Νο¬ 
εμβρίου αριθμ. 38, εν συνόλω το ποσόν του ενός εκατομμυρίου, σαρά¬ 
ντα οκτώ χιλιάδων (1.048.000) δραχμών, ήτοι: 

1) το ποσόν των (469.000) δραχμών δια αποζημίωση λόγω προ- 
σκυρώσεως οικοπεδικού τμήματος συνολικού εμβαδού 85,25 τ.μ. και 
2) το ποσό των (579.000) δραχμών δια αποζημίωση λόγων ρυμοτο¬ 
μίας οικοπεδικών τμημάτων συνολικού εμβαδού 105,225 τ.μ., απα- 
σών των άνω προσκυρουμένων και ρυμοτομουμένων εκτάσεων, ευρι¬ 
σκομένων εις τον Δήμον Ηλιουπόλεως - Αττικής, εντός του 749 ο.τ. και 
επί των οδών Λέλας Καραγιάννη και Ολυμπιονικών, βάσει της υπ’ 
αριθμ. 23/1982 πράξεως προσκυρώσεως και αναλογισμού αποζημιώ¬ 
σεως λόγω ρυμοτομίας των ιδιοκτησιών Νίκου και Αικατερίνης Αργύρη 
κ.λπ. της Υπηρεσίας Πολεοδομίας του Διαμερίσματος Αθηνών νομίμως 
κυρωθείσης δυνάμει της υπ’ αριθ. 22148/1182/1982 αποφάσεως 
της Δ/ντριας του άνω Γραφείου Πολεοδομίας. 

Ως προσωρινή τιμή μονάδος αποζημιώσεως των προσκυρουμένων 
και ρυμοτομουμένων εκτάσεων καθωρίσθη ενιαίως το ποσόν των πέντε 
χιλιάδων πεντακοσίων (5.500) δραχμών δια της υπ’ αριθμ. 685/ 
1988 αποφάσεως του Μονομελούς Πρωτοδικείου Αθηνών (τμήμα 
Απαλλοτριώσεων). 

Υπόχρεοι της καταβολής της αποζημιώσεως τυγχάνουν οι ανωτέρω 
καταθέσαντες Πέτρος Κυριάκου Βλαχαδάμης και Παναγιώτα συζ. Πέ¬ 
τρου Βλαχαδάμη, το γένος Αναστασίου Καπετανάκου, των οποίων το 
οικόπεδο κείμενον εις τον Δήμον Ηλιουπόλεως - Αττικής εντός του 749 
Ο.Τ. και επί των οδών Λέλας Καραγιάνη και Ολυμπιονικών, ωφελεί¬ 
ται, (τακτοποιείται) εκ της προσκυρώσεως και ρυμοτομίας και βαρύνε- 
ται δια της ανωτέρω αποζημιώσεως. 

Ιδιοκτήτρια των προσκυρουμένων και ρυμοτομουμένων οικοπεδικών 
τμημάτων φέρεται η Μαρία συζ. Ελευθερίου Φωτοπούλου το γένος 
Ευαγγέλου και Παναγιώτας Πουλάκη, κάτοικος του Δήμου Ηλιουπό¬ 
λεως - Αττικής οδός Ιωαννίνων αριθμ. 7 η οποία θέλει εισπράξει το 
ανωτέρω ποσόν ή οιοσδήποτε τρίτος αναγνωρισθησόμενος ως αληθής 
ιδιοκτήτης και δικαιούχος. 

Το ανωτέρω γραμμάτων του Ταμείου Παρακαταθηκών και Δανείων 
κατετέθη εις την Συμβολαιογράφον Αθηνών Μαρίαν συζ. Χρήστου Κα- 
λοειδά - Βραχνού, κατοίκου Αθηνών, οδός Πανεπιστημίου αριθμ. 56 
συνταχθείσης της υπ’ αριθμ. 10130/16.1.1989 πράξεώς της. 

Αθήνα, 19 Ιανουάριου 1989 

Ο Πληρεξούσιος Δικηγόρος 
ΚΩΝ/ΝΟΣ Μ. ΠΑΠΑΚΩΝΣΤΑΝΤΗΣ 

